Deg yixef wis sin, d akenni n yiḍrisen si tama n tsiwelt n teḥkayt, nufa-d deg-s belli tasiwelt n tenfalit n tazwara d taggara temgarad di tmacahut ɣer tezlit aya yettuɣal ɣer umgired n tsiwelt-nsent di temnaḍt ɣer tayeḍ. Nufa-d diɣ belli kra n yiḍrisen n wammud-nneɣ bnan ɣef wassaɣ n umyeḍres s twelha wigi d tizlit n Mqidec, Baba inuba, Tafunast igujilen, kra niḍen d “la récriture” am tezlit n Silyuna, Slilwan, Aserdun, izem, uccen. Gar snat-agi n tmiḍranin d “la récriture” i d-yufraren. Maca, di tuget, mi ara d-alsen tira i tmacahut s talɣa n usefru, ttenɣasen yineḍruyen.